Willem-Alexander fan de Nederlannen
Willem-Alexander fan de Nederlannen (Utert, 27 april 1967), folút Willem-Alexander Claus George Ferdinand van Oranje-Nassau, Kening fan de Nederlannen, Prins fan Oranje-Nassau, Jonker fan Amsberch, is de âldste soan fan Prinsesse Beatrix en sûnt 30 april 2013 de kening fan Nederlân.

Komôf 
Willem-Alexander wie it earste bern fan Prinsesse Beatrix en Prins Claus. Hjirmei wie er, nei syn mem, de troanopfolger. Doe't syn mem yn 1980 keninginne waard, krige er, as kroanprins, de titel fan 'Prins fan Oranje'. By syn famylje hjit er Alexander.

Oplieding 
De kening gong nei de middelbere skoalle yn Baarn en yn De Haach. Syn tsjinstplicht die er by de Marine. Hy studearre oan it Atlantic College yn Llantwit Major yn Wales, dêr't er it ynternasjonaal bakkelaureaat helle. Doe gong er nei de Universiteit fan Leien dêr't er skiednis studearre; hy studearre dêr yn 1993 ôf. Yn syn oplieding foar it keningskip folgen doe noch kursussen by de oare parten fan it leger: de Loftmacht en de Lânmacht.

Kroanprins 
As kroanprins ferskynde Willem-Alexander likernôch fyftich kear jiers by offisjele gelegenheden. Hy hat him dwaande hâlden op it mêd fan de rjochterlike macht, fan it binnenlânsk bestjoer en fan it bedriuwslibben. Fierders hat er him, op útstel fan syn heit, spesjalisearre op it mêd fan wetterbehear.

Kening 
Op 28 jannewaris 2013 makke doe noch Keninginne Beatrix bekend dat hja op 30 april fan dat jier ôftrede soe. Op 30 april 2013 is hy yn Amsterdam ynhuldige as kening fan de Nederlannen.

Sport 
De kening is in sportleafhawwer. Hy docht sels oan ferskate sporten. Yn 1985 ried er ûnder de namme fan W.A. van Buren de Alvestêdetocht, en yn 1992 rûn er de Maraton fan New York. Hy is ek faak as taskôger by wichtige wedstriden. Under oaren wie er oant 1998 as taskôger oanwêzich by de Olympyske Spullen yn syn funksje fan beskermhear fan it Nederlânsk Olympysk Kommitee. Fan 1998 oant 2013 wie er lid fan it Ynternasjonaal Olympysk Kommitee.

Húshâlding 
Op 2 febrewaris 2002 boaske de prins mei Máxima Zorreguieta. De twa wienen dúdlik fereale, mar foar in soad minsken wie it in probleem dat de heit fan Máxima, Jorge Zorreguieta, part west hie fan de diktatuer yn Argentynje. Uteinlik waard dochs tastimming jûn foar de boask. Hjirút is op 7 desimber 2003 in famke berne, Prinsesse Catharina-Amalia. Op 26 juny 2005 waard in twadde famke berne, Prinsesse Alexia. In tredde famke, Prinsesse Ariane, waard berne op 10 april 2007.

Kening fan Nederlân
Prins fan Oranje
Prins fan Oranje-Nassau
Markys fan Feare en Flissingen
Greve fan Bueren en Leardaam
Greve fan Fianden
Greve fan Katzenelnbogen
Greve fan Kulemboarch
Greve fan Nassau-Dietz
Greve fan Spiegelberg
Boarchgreve fan Antwerpen
Baron fan Beilstein
Baron fan Breda
Baron fan Dyst
Baron fan Grave en it Lân fan Cuijk
Baron fan Herstal
Baron fan Iselstein
Baron fan Kranendonk en Eindhoven
Baron fan Liesveld
Erf- en frijhear fan it Amelân
Nederlânsk politikus
Ridder Grutkrús yn de Oarder fan de Nederlânske Liuw
Nederlânsk persoan fan Deensk komôf
Nederlânsk persoan fan Dútsk komôf
Nederlânsk persoan fan Eastenryksk komôf
Nederlânsk persoan fan Frânsk komôf
Nederlânsk persoan fan Frysk komôf
Nederlânsk persoan fan Hugenoatsk komôf
Nederlânsk persoan fan Ingelsk komôf
Nederlânsk persoan fan Litousk komôf
Nederlânsk persoan fan Poalsk komôf
Nederlânsk persoan fan Russysk komôf
Nederlânsk persoan fan Skotsk komôf
Nederlânsk persoan fan Sweedsk komôf
Hûs Oranje-Nassau
Persoan berne yn 1967